CELEX: 62017CN0242
Language: ro
Date: 2017-05-08 00:00:00
Title: Cauza C-242/17: Cerere de decizie preliminară introdusă de Consiglio di Stato (Italia) la 8 mai 2017 – Legatoria Editoriale Giovanni Olivotto (LEGO) SpA/Gestore dei servizi energetici (GSE) SpA și alții

28.8.2017   
            
            
               RO
            
            
               Jurnalul Oficial al Uniunii Europene
            
            
               C 283/15
            
         Cerere de decizie preliminară introdusă de Consiglio di Stato (Italia) la 8 mai 2017 – Legatoria Editoriale Giovanni Olivotto (LEGO) SpA/Gestore dei servizi energetici (GSE) SpA și alții
   (Cauza C-242/17)
   (2017/C 283/21)
   Limba de procedură: italiana
   
      Instanța de trimitere
   
   Consiglio di Stato
   
      Părțile din procedura principală
   
   
      Apelantă: Legatoria Editoriale Giovanni Olivotto (LEGO) SpA
   
      Intimate: Gestore dei servizi energetici (GSE) SpA, Ministero dell'Ambiente e della Tutela del Territorio e del Mare, Ministero dello Sviluppo Economico, Ministero delle Politiche Agricole e Forestali
   
      Întrebările preliminare
   
   
               1)
            
            
               Dreptul Uniunii Europene, în special articolul 18 alineatul (7) din Directiva 2009/28/CE (1), coroborat cu Decizia de punere în aplicare 2011/438/UE a Comisiei din 19 iulie 2011 (2), se opune unei reglementări naționale precum Decretul ministerial din 23 ianuarie 2012, în special articolele 8 și 12 din acesta, care impune obligații specifice diferite și mai ample decât cele care rezultă din aderarea la un sistem voluntar care face obiectul unei decizii a Comisiei Europene adoptate în temeiul alineatului (4) al articolului 18 menționat?
            
         
               2)
            
            
               În cazul unui răspuns negativ la întrebarea precedentă, trebuie să se considere că sunt supuși reglementării europene menționate la litera a) operatorii economici care intervin în lanțul de livrare a produsului, inclusiv atunci când este vorba despre operatori care îndeplinesc doar funcții de trader, adică de simplă intermediere în cadrul căreia nu dispun material de produs?
            
         
      (1)  Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE (JO 2009, L 140, p. 16, iar rectificarea la versiunea italiană în JO 2009, L 295, p. 20).
   
      (2)  Decizia de punere în aplicare 2011/438/UE a Comisiei din 19 iulie 2011 privind recunoașterea schemei ISCC (International Sustainability and Carbon Certification) în vederea demonstrării conformității cu criteriile de durabilitate în temeiul Directivelor 2009/28/CE și 2009/30/CE ale Parlamentului European și Consiliului (JO 2011, L 190, p. 79).